OpenLLM-France/wikimedia huggingface dataset:
# Margalit Matitiahu

Margalit Matitiahu (מַרְגָּלִית מַתִּתְיָהוּ) (Tel-Aviv, Israel, 1935) és una poetessa sefardita d'origen lleonès de pares oriünds de Salònica, llicenciada en filosofia i literatura hebrees per la Universitat de Bar-Ilan. És secretària de la Federació d'Escriptors d'Israel. Ha estat guardonada amb diversos premis literaris. Les seves primeres obres van ser escrites en llengua hebrea fins que, a mitjan anys vuitanta, un viatge a Salònica li va permetre de retrobar-se amb els seus avantpassats sefardites, totalment exterminats arran de la barbàrie nazi (Kurtijo Quemado després a Vela de luz). També ha escrit en ladino.

## Hebreu

* Pel vidre de la finestra (1976)
* El no silenci estiuenc (1979)
* Cartes blanques (1983)
* Esposada (1987)
* Escales de mitja nit (1995)

## Judeoespanyol

* Alegrica (1993)
* Matriz de luz i Vela de la luz (1997)
* Kamino de Tormento (2000)
* Vagabondo Eternel i Bozes en la Shara (2001)
# Vecpiebalga

El municipi de Vecpiebalga (en letó: Vecpiebalgas novads) és un dels 110 municipis de Letònia, que es troba localitzat al centre del país bàltic, i que té com a capital la localitat de Vecpiebalga. El municipi va ser creat l'any 2009 després de la reorganització territorial.

## Ciutats i zones rurals

* Bārbeles pagasts (zona rural)
* Kurmenes pagasts (zona rural)
* Skaistkalnes pagasts (zona rural)
* Stelpes pagasts (zona rural)
* Valles pagasts (zona rural)
* Vecumnieku pagasts (zona rural)

## Població i territori

La seva població està composta per un total de 4.776 persones (2009). La superfície del municipi té uns 542,5 kilòmetres quadrats, i la densitat poblacional és de 8,80 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 13 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 13 gener 2015].
# Valeric de Leuconay

Valeric de Leuconay o Valeri -del llatí Walaricus o Galaricus- (Alvèrnia, ~565 - Saint-Valery-sur-Somme, 12 de desembre de 622) fou un monjo i abat columbanià. És venerat com a sant per diverses confessions cristianes.

## Hagiografia

Walaric havia nascut a Alvèrnia i es dedicava a guardar els ramats del seu pare. Decidí de fer-se religiós i als setze anys ingressà al monestir d'Autume. Marxà a Auxerre on es posà sota la protecció del bisbe Auneri i visqué al monestir de Saint-Germani-d'Auxerre, conegut per la seva austeritat. Finalment, anà a l'abadia de Luxeuil el 594, i hi fou deixeble de Sant Columbà, que el deixà com a cap de la comunitat quan marxà. Columbà, veient el potencial de Valeric com a missioner i predicador, l'envià a evangelitzar diverses terres de Nèustria, on la població era encara pagana, entre 614 i 616. Després de predicar i haver obtingut nombroses conversions, el monjo i el seu company Valdolè demanaren a Clotari II unes terres a Leuconay, prop d'Amiens: en 611 hi fundà un eremitori que es convertí en el monestir de Saint-Valery-sur-Somme. Hi aplicà la regla de Columbà però amb més rigor i austeritat.
Des d'allí, continuà predicant pel Ponthieu, la Normandia meridional, el país de Caux, etc. Hi morí, com a abat de la comunitat, el 12 de desembre de 619. Tenia fama de savi i miracler.

## Veneració

Sebollit a Leuconay, la seva tomba esdevingué un lloc de pelegrinatge, com també la font situada al costat i a la que s'atribuïen propietats guaridores. A més, hi havia relíquies a Saint-Riquier, Méréaucourt i Saint-Lucien de Beauvais. Durant les invasions normandes dels segles IX i X, la despulla del sant fou amagada per protegir-la a un soterrani de Saint-Omer. L'abadia fou destruïda i els monjos dispersats.
Amb el temps, el cos del sant passà a mans del comte de Flandes qui les portà a Montreuil. En 980, Hug Capet envaí Flandes i recuperà les relíquies, retornant-les a l'abadia de Leuconay, reinstal·lant-les el 2 i 3 de juny de 980; fou llavors quan l'abadia prengué el nom de Saint-Valery. L'abadia adoptà aleshores la regla de Sant Benet.
Guillem el Conqueridor tenia una gran veneració per l'abat i feu portar-ne relíquies a diverses esglésies d'Anglaterra i de Normandia, on una prengué el nom de Saint-Valery-en-Caux.
Per legitimar l'accés al tron franc del rei Hug Capet es creà la llegenda de la profecia de Sant Valeric: segons ella, el sant s'havia aparegut en somnis al futur rei i li va dir que només si feia tornar la seva despulla, llavors a Flandes, a l'abadia de Leuconay, seria rei i la seva dinastia ocuparia el tron durant set generacions. D'aquí que iniciés la campanya de Flandes per recuperar les relíquies.

## Referències

* ↑ de Jésus, Dominique. La Monarchie sainte historique, chronologique et généalogique de France, ou les Vies des saints sortis de la tige royale de France (en francès). Jacquard, 1670, p. 176.

## Bibliografia

* Jonàs de Bobbio. La vida de Sant Columbà. Bobbio, s. VII.
* Dio è corazza dei forti: testi del cristianesimo celtico (VI-X sec.). Rimini, Il Cerchio, 1998

## Enllaços externs

* Santi, beati e testimoni. "Valerico di Leuconay".
# Riu Panj

El riu Panj, també anomenat Pyandzh o Piandj (en tayik: Панҷ), és un llarg curs d'aigua de l'Àsia Central que, juntament amb el riu Vakhsh és una de les dues branques que donen origen al riu Amu Daria. El riu forma una part important de la frontera entre Afganistan i Tadjikistan. Té una longitud d'1.125 km de llarg i drena una gran conca de 114.000 km², més gran que països com Hondures, Bulgària o Cuba. El riu, nominalment, neix de la confluència del riu Pamir (la seva font més llunyana, que neix al seu torn en el llac Zorkul) i del riu Wakhan, a l'antiga regió de Badakhshan entre l'Hindu Kush i les muntanyes de Pamir, fluint cap a l'oest a través de la frontera d'ambdós països. Abans de travessar la ciutat de Khorugh, rep aigua un dels seus principals tributaris, el riu Bartang. Després s'uneix al riu Vakhsh per formar el riu Amu Daria. El clima de la vall del riu Panj és àrid, amb una mitjana de menys de 200 mm a l'any.
Aquest riu va tenir un paper estratègic molt important durant la Guerra de l'Afganistan (1978-1992).

## Afluents

El Panj rep nombrosos i abundants afluents, tant per la riba dreta com per l'esquerra. Els principals conflueixen, no obstant això, pel marge dret i són tots de Tadjikistan.
* el riu Gunt
* el riu Bartang anomenat Murghab en el seu curs mitjà, amb una longitud de 528 km;
* el riu Yazgoulem, amb una longitud de 80 km;
* el riu Vanch, amb una longitud de 103 km;
* el riu Kyzylsu
* el riu Vakhsh, amb una longitud de 786 km;
A la ribera esquerra (afganesa), l'afluent més important del riu Panj és el riu Kokcha, amb una longitud d'uns 320 km.

## Referències

* ↑ Pyanj River Basin Project. Asian Development Bank, 7/12/2008.
* 1 2 «Panj River» (en anglès). Encyclopaedia britannica, 13-06-2015. [Consulta: 13 juny 2015].
# Montzéville

Montzéville és un municipi francès situat al departament del Mosa i a la regió del Gran Est. L'any 2007 tenia 171 habitants.

## Demografia
### Població

El 2007 la població de fet de Montzéville era de 171 persones. Hi havia 68 famílies, de les quals 24 eren unipersonals (8 homes vivint sols i 16 dones vivint soles), 16 parelles sense fills i 28 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 85 habitatges, 69 eren l'habitatge principal de la família, 8 eren segones residències i 8 estaven desocupats. 84 eren cases i 1 era un apartament. Dels 69 habitatges principals, 59 estaven ocupats pels seus propietaris, 7 estaven llogats i ocupats pels llogaters i 3 estaven cedits a títol gratuït; 1 tenia dues cambres, 10 en tenien tres, 13 en tenien quatre i 45 en tenien cinc o més. 47 habitatges disposaven pel capbaix d'una plaça de pàrquing. A 27 habitatges hi havia un automòbil i a 31 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Montzéville el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 8 |
| 4 | 70 a 74 | 8 |
| 0 | 65 a 69 | 8 |
| 8 | 60 a 64 | 4 |
| 0 | 55 a 59 | 0 |
| 0 | 50 a 54 | 8 |
| 16 | 45 a 49 | 0 |
| 8 | 40 a 44 | 16 |
| 4 | 35 a 39 | 8 |
| 4 | 30 a 34 | 0 |
| 0 | 25 a 29 | 4 |
| 4 | 20 a 24 | 0 |
| 4 | 15 a 19 | 8 |
| 16 | 10 a 14 | 8 |
| 0 | 5 a 9 | 8 |
| 0 | 0 a 4 | 4 |

## Economia

El 2007 la població en edat de treballar era de 105 persones, 74 eren actives i 31 eren inactives. De les 74 persones actives 70 estaven ocupades (44 homes i 26 dones) i 4 estaven aturades (1 home i 3 dones). De les 31 persones inactives 7 estaven jubilades, 9 estaven estudiant i 15 estaven classificades com a «altres inactius».

### Ingressos

El 2009 a Montzéville hi havia 68 unitats fiscals que integraven 178 persones, la mediana anual d'ingressos fiscals per persona era de 17.665 €.

### Activitats econòmiques

L'any 2000 a Montzéville hi havia 10 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* Résumé statistique Fitxa resum de dades estadístiques de Montzéville a l'INSEE.
* Évolution et structure de la population Fitxa amb el detall de dades de Montzéville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Joan de la Tebaida

Joan d'Egipte o Joan de la Tebaida (Joannes Aegyptius) fou un monjo de la Tebaida, cèlebre pels seus suposats poders de predir futurs esdeveniments.
L'emperador Teodosi I el Gran, que preparava una expedició contra Eugeni (vers 393 o 394), va enviar el seu eunuc Eutropi per portar a Joannes a la cort, on li seria preguntat el resultat de l'expedició; Joan va refusar seguir l'eunuc, però va enviar la resposta: l'emperador guanyaria, però moriria poc després a Itàlia.

## Referències

* 1 2 Joannes Aegyptius, Dictionary of Greek and Roman Biography and Mythology, William Smith, 1844, pàg 585
# Samuel Mbappé Léppé

Samuel Mbappé Léppé (Douala, 1936 - Douala, 25 de desembre de 1985) fou un futbolista camerunès de la dècada de 1960.
Fou internacional amb la selecció de futbol del Camerun. Pel que fa a clubs, destacà a Oryx Douala.

## Referències

* ↑ Timbre camerounais de 1993 Arxivat 2016-03-03 a Wayback Machine. (image)
* ↑ «Samuel Mbappé Leppé, le maréchal». afrik11.com. [Consulta: 10 setembre 2015].
* ↑ Samuel Mbappé Léppé a National-Football-Teams.com (anglès)
* ↑ «SAMUEL MBAPPÉ LÉPPÉ». douala-guide.com. Arxivat de l'original el 2018-09-20. [Consulta: 9 abril 2017].
* ↑ «Samuel MBAPPE LEPPE». osidimbea.cm. [Consulta: 9 abril 2017].
# Vologès II

* Per a altres significats, vegeu «Vologès II de Pàrtia».
Vologès II o Valarsaces fou rei d'Armènia. Bona part dels historiadors el suposen fill i successor de Sanatrug al que hauria succeït vers el 197. Els historiadors armenis en canvi li diuen Valarsaces (Valarsh) i el fan fill de Tigranes (probablement el mateix personatge que Pacoros d'Armènia) i situen el seu regnat vers 178 a 198; en aquest darrer any hauria mort en una batalla contra els khàzars prop de Derbent.
Una tercera teoria proposada per Toumanoff el fa un part fill del gran rei Vologès IV de Pàrtia, que amb el suport del seu pare hauria intentat disputar el poder a Armènia a Sohemus vers 180/185 a 191. El 189, a la caiguda del rei Hamazasp II en una revolta, hauria imposat al tron d'Ibèria a Rev I d'Ibèria que havia tingut amb la seva esposa, germana del rei Hamazasp II d'Ibèria, i poc després, al pujar al tron de Pàrtia (191) hauria cedit Armènia al seu fill Khosrow I. Estaria casat amb una filla de Pharsman III d'Ibèria de la que va tenir almenys un fill; Vologès va tenir altres fills però no consta de quina mare. Christian Settipani, que no reconeix Vologès V com el mateix personatge que Vologès II d'Armènia ni com l'ancestre dels arsàcides d'Ibèria li atorga tres fills. Segons Toumanoff els seus fills foren:
* Vologès VI, co-rei dels Parts ;
* Artabà V, co-rei dels Parts ;
* Khosrow I o Cosroes I, rei d'Armènia ;
* Rev I d'Ibèria, rei d'Ibèria o Kartli.
Pel seu possible regnat com Vologès V de Pàrtia vegeu aquest article.

## Referències

* ↑ Gibbon, Edward. Historia de la decadencia y caída del Imperio Romano (en castellà). vol.2. Turner, 2006, p. 659. ISBN 8475067549.
# Valerianòidies

Les valerianòidies (Valerianoideae) són una subfamília de plantes angiospermes de la família de les caprifoliàcies (Caprifoliaceae). Conté unes més de 300espècies, és una subfamília cosmopolita, però en destaca la zona mediterrània i l'andina.
Són plantes herbàcies, anuals o perennes, de vegades són enfiladisses. Poden ser pudents. Les flors són petites amb una corol·la més o menys polisimètrica. Algunes espècies s'utilitzen com a ornamentals, d'altres per a l'obtenció de principis medicinals i fins i tot com a aliment.

## Taxonomia

Aquesta subfamília va ser publicada per primer cop, sota el no de Valerianea, l'any 1820 a la revista Annales générales des sciences physiques pel botànic Constantine Samuel Rafinesque (1783-1840).

### Gèneres

Dins d'aquesta subfamília es reconeixien els cinc gèneres següents:
* Centranthus DC.
* Nardostachys DC.
* Patrinia Juss.
* Valeriana L.
* Valerianella Mill.
Recentment el gènere Centranthus ha estat integrat dins de Valeriana, esdevenint un sinònim d'aquest.

## Referències

* 1 2 3 «Caprifolieae Dumortier» (en anglès). Angiosperm Phylogeny Website, version 14, 01-07-2017. [Consulta: 15 juny 2024].
* ↑ «Valerianoideae» (en anglès). Encyclopædia Britannica. Encyclopædia Britannica, Inc.. [Consulta: 2024].
* ↑ «Valerianoideae Raf.» (en anglès). Tropicos. Missouri Botanical Garden. [Consulta: 15 juny 2024].
* ↑ Rafinesque, 1820, p. 88.
* ↑ «Centranthus DC.» (en anglès). Plants of the World Online. Royal Botanic Gardens. Kew. [Consulta: 15 juny 2024].

## Bibliografia

Rafinesque, Constantine Samuel «Tableau analytique des ordres naturels, familles naturelles et genres, de la classe Endogynie, sous classe Corisantherie» (en francès). Annales générales des sciences physiques [Brussel·les], vol. 6, 1820, pàg. 76-89.
# Roberto Martínez Celigüeta

Roberto Martínez Celigüeta (Pamplona, 21 de febrer de 1966) és un exfutbolista navarrès, que ocupava la posició de davanter.
Format al planter de l'Athletic Club, debuta a primera divisió a la campanya 1987-88. Al club basc hi passa tres campanyes, sent suplent.
Posteriorment fitxa per la UD Salamanca, on marca 12 gols la temporada 90/91. L'any següent torna a jugar a la màxima categoria a les files del Reial Valladolid. Hi disputa 15 partits i els val·lisoletans perden la categoria.
La temporada 93/94 marca 18 gols amb el Palamós CF, de Segona Divisió. L'any següent aconsegueix l'ascens a la màxima categoria amb el CP Mérida, però no té continuïtat i recala a l'Almeria CF.
Va ser internacional sub-18 amb la selecció espanyola.

## Enllaços externs

* Fitxa del jugador
* Fitxa del jugador a Athletic-club.net
# Montánchez

Montánchez és un municipi de la província de Càceres, a la comunitat autònoma d'Extremadura (Espanya). Limita al nord amb Torremocha, al nord-est amb Valdefuentes i Torre de Santa María, al sud-est amb Peraleda del Zaucejo, al sud amb Arroyomolinos i a l'oest amb Albalá i Alcuéscar.
Evolució demogràfica :
| 1991 | 1996 | 2001 | 2004 | 2005 | 2007 |
| 2487 | 2306 | 2141 | 2046 | 2153 | 2063 |
# María Noel Genovese

María Noel Genovese (Montevideo, 25 de desembre de 1943) més coneguda pel seu nom artístic Maria Noel, és una ex-model i actriu uruguaiana.

## Biografia

María Noel Genovese Berisso és filla de la periodista Maria Berisso. Va participar en el certamen Miss Uruguai, i va ser finalista en Miss Món 1962.
En la dècada del 1960 va començar a treballar a la televisió. Va seguir la seva carrera a l'Argentina i als Estats Units d'Amèrica. A principis de 1979 fins a mitjans de 1980 va estar en parella amb l'actor argentí, Carlos Calvo.
Actualment resideix a Buenos Aires.

## Televisió

* 1962: Miss World 1962.
* 1963: Los cinco sentidos .
* 1969: Ladrón sin destino.
* 1974: Hupumorpo.
* 1977: Mi hermano Javier .
* 1979: Olmedo 79.
* 1979: Dulce fugitiva.
* 1980: Mancinelli y familia .
* 1980: El secreto de Ana Clara.
* 1982: Verónica: el rostro del amor.
* 1982: Juan sin nombre.
* 1982: Después del final.
* 1983: Jugarse entero.
* 1989: Amigos son los amigos.
* 1994: Alejandra (telenovel·la).

## Teatre

* 1979: Una noche a la italiana (1979) amb Carlos Calvo, Marta González, Ricardo Bauleo i Paulina Singerman.
* 1981: Boeing boeing en Mar del Plata junt amb Gigí Ruá, Osvaldo Miranda, Paulina Singerman i elenc.

## Filmografia

* 1974: La flor de la mafia.
* 1977: La noche del hurto.
* 1977: Tiempos duros para Drácula.
* 1977: Los superagentes biónicos.
* 1978: El divorcio está de moda (de común acuerdo).
* 1979: Cuatro pícaros bomberos.
* 1982: El agujero en la pared.
* 1988: Jailbird Rock.
* 1990: Sulle tracce del condor.
* 1997: La lección de tango.

## Referències

* ↑ «Calendario» (en castellà). La Red 21.
* ↑ «Recordando a María Noel» (en castellà). Pabloprofete-pabloprofe.
* ↑ «María Noel, aquella bella uruguayita» (en castellà). El editor.
* ↑ «María Noel en» (en castellà). Cinenacional.
# Audiograma

Un audiograma és un registre gràfic, obtingut mitjançant un audiòmetre, que indica el llindar d'audició o camp d'audibilitat d'un individu a unes certes freqüències, la qual cosa permet de determinar l'agudesa auditiva d'un individu i les disminucions d'aquesta agudesa davant freqüències greus i agudes o bé les disminucions globals de l'agudesa, i de mesurar el grau i l'etiologia de la sordesa.
Fou el 1922 en el que Harvey Fletcher i Robert Wegel, investigadors de la Western Electric Co. dels Estats Units, realitzaren el primer audiograma i que és l'actualment emprat: a les abscisses es representen les freqüències en Hz emeses per l'audiòmetre a intervals d'una octava, des de 125 a 10 000 Hz, i en les ordenades les intensitats com a pèrdua de l'audició en decibels, de 0 a 120 dB. Wegel fou també qui determinà els llindars normals d'audició i dolor.

## Referències

* ↑ «Audiograma». Gran Enciclopèdia Catalana. Barcelona: Grup Enciclopèdia Catalana.
* ↑ Vélez Restrepo, J.M. Diseño y Construción de un Audiómetro. Medellín: Universidad EAFIT. Escuela de Ingenieria, 2006.
# Oxomanganileakeïta

L'oxomanganileakeïta és un mineral de la classe dels silicats, que pertany al grup del nom arrel leakeïta.

## Característiques

L'oxomanganileakeïta és un inosilicat de fórmula química NaNa₂(Mn3+ 4Li)Si₈O$_{22}$O₂. Va ser aprovada com a espècie vàlida per l'Associació Mineralògica Internacional l'any 2015, i la primera publicació data del 2016. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del museu canadenc de la natura, situat a la localitat canadenca d'Ottawa, amb el número de catàleg: cnmnc86895.

## Formació i jaciments

Va ser descoberta a la mina Hoskins, a la localitat de Grenfell, al comtat de Forbes (Nova Gal·les del Sud, Austràlia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Oxo-mangani-leakeite» (en anglès). Mindat. [Consulta: 29 març 2018].
# Vítor Manuel Damas

Vítor Manuel Afonso Damas de Oliveira (8 d'octubre de 1947 - 13 de setembre de 2003) fou un futbolista portuguès de la dècada de 1970.
Fou 29 cops internacional amb la selecció portuguesa amb la qual participà en la Copa del Món de futbol de 1986.
Pel que fa a clubs, defensà els colors de Sporting i Racing de Santander, com a principals clubs.
Un cop retirat fou entrenador.

## Palmarès

* Primeira Liga: 1969-70, 1973-74
* Taça de Portugal: 1970-71, 1972-73, 1973-74
* Supercopa Cândido de Oliveira: 1987

## Referències

* ↑ «Vítor Damas - Futebol» (en portuguès). Sporting CP. Arxivat de l'original el 16 de febrer 2013. [Consulta: 8 febrer 2013].
* ↑ Pierrend, José Luis. «Portugal - Record International Players». RSSSF, 28-05-2009. [Consulta: 2 setembre 2009].
* ↑ «Bento e o bom bacalhau» (en portuguès). O Jogo, 18-04-2014. Arxivat de l'original el 27 de setembre 2017. [Consulta: 27 setembre 2017].
* ↑ «Leão elástico foi o mais velho em Mundiais» (en portuguès). Observador, 10-06-2014. [Consulta: 31 març 2016].
* ↑ Perfil a thefinalball
* ↑ Perfil a foradejogo
* ↑ Vítor Manuel Damas a BDFutbol
* ↑ Vítor Manuel Damas a National-Football-Teams.com (anglès)
* ↑ Vítor Manuel Damas Fitxa i estadístiques a la FIFA
* ↑ Portugal stats at Eu-Football
* ↑ «Treinadores no futebol e títulos conquistados» (en portuguès). Diário de Notícias, 26-08-2008. Arxivat de l'original el 27 desembre 2014. [Consulta: 8 febrer 2013].
# Ulvøya (Oslo)

Ulvøya és una illa habitada en la part interior del fiord d'Oslo, en el municipi d'Oslo. Està localitzada a l'est de l'illa Malmøya i a l'oest del continent a Nordstrand. Un pont sobre el Ulvøysundet connecta l'illa al continent. L'illa cobreix una àrea de 0.3 km² (0.12 sq mi)

## Etimologia

D' ulv que significa 'llop' i d'øy que significa 'illa'.

## Referències

* ↑ «Ulvøya». A: Oslo byleksikon (en noruec). 2a edició. Oslo: Aschehoug, 1966.
* ↑ «Ulvøya – Oslo» (en noruec). Oslo: Norsk nettleksikon. [Consulta: 31 gener 2012].
# Muhamed Bešić

Muhamed Bešić (Berlín, 10 de setembre de 1992) és un jugador professional de futbol de Bòsnia que juga com a migcampista defensiu amb el Sheffield United FC (cedit per l'Everton FC) i la selecció de Bòsnia i Hercegovina.
# Roberto Martínez

Roberto Martínez és el nom dels següents personatges:

## Boxejadors

* Roberto Martínez (boxejador hondureny) (1966), boxejador hondureny
* Roberto Martínez (boxejador uruguaià), boxejador uruguaià

## Futbolistes

* Roberto Martínez Celigüeta, (1966) futbolista espanyol
* Roberto Martínez Montoliu, (1973) exfutbolista i entrenador de futbol català
* Roberto Martínez Vera-Tudela, futbolista peruà
* Roberto Guadalupe Martínez, futbolista salvadorenc
* Roberto Juan Martínez Martínez, futbolista argentí
* Mario Roberto Martínez, futbolista hondureny
* Roberto Martínez Rípodas Tiko, futbolista espanyol

## Vegeu també

* Robert Martínez
# Moi-Urusta

Moi-Urusta (en rus: Мой-Уруста) és un poble (possiólok) de l'óblast de Magadan, a Rússia, que el 2015 no tenia cap habitant.

## Referències

* ↑ Plantilla:Книга